recursal/SuperWikiNEXT-32B huggingface dataset:
**ஓல்ம்** (*olm*, அல்லது *proteus*, உயிரியல் பெயர்: *Proteus anguinus*) என்பது புரொட்டிடே குடும்பத்தைச் சேர்ந்த ஒரு பல்லியின நீர்வாழ் சாலமாண்டர் ஆகும். ஐரோப்பாவில் காணப்படும் ஒரேயொரு குகை-வாழ் முதுகுநாணி இனம் இதுவாகும். பெரும்பாலான நீர்நில-வாழ் இனங்களைப் போலல்லாது, இவை முற்றிலும் நீர்வாழ் விலங்குகள் ஆகும். உண்ணுவது, உறங்குவது, இனப்பெருக்கம் அனைத்தும் நீருக்குள்ளேயே நிகழ்த்துபவை. தெற்கு சுலோவீனியா, இத்தாலி, குரோவாசியா, பொசுனியா வரை பரந்துள்ள தினாரிக் ஆல்ப்சு குகைகளில் இவை காணப்படுகின்றன.

டிராகன் என பட்டப் பெயாிட்டு அழைக்கப்படும் ஓல்ம் பல்லிகள் முழு வளா்ச்சி அடைய 15 ஆண்டுகள் ஆகும்.

இந்த உயிாினத்தின் முட்டைகள் சுலோவேனியாவில் உள்ள போஸ்டோஜ்னா குகையில் சமீபத்தில் கண்டுபிடிக்கப்பட்டன. சுமாா் 60 முட்டைகள் சேகாிக்கப்பட்டதி்ல் 22 முட்டைகள் குஞ்சு பொாிக்கும் நிலையில் இருந்தது உறுதி செய்யப்பட்டது.[] தற்போது குகையில் சேகாிக்கப்பட்ட முட்டைகள் ஆய்வாளா்கள் முன்னிலையில் பாதுகாக்கப்பட்ட நிலையில் குஞ்சு பொாிக்க வைக்கப்பட்டது. ஒரு இளம் ஓல்ம் பல்லியின் பிறப்பு அகச்சிவ்பபுக்கதிா் கேமரா முலம் படமாக பதிவு செய்யப்பட்டு பொதுமக்களின் பாா்வைக்கு வெளியிடப்பட்டது.

மேற்கோள்கள்
-----------

1. ↑  Sket, Boris (1997). "Distribution of *Proteus* (Amphibia: Urodela: Proteidae) and its possible explanation". *Journal of Biogeography* **24** (3): 263–280. doi:10.1046/j.1365-2699.1997.00103.x. .
2. ↑  Durand, J.P.; Delay, B. (1981). "Influence of temperature on the development of *Proteus anguinus* (Caudata: Proteidae) and relation with its habitat in the subterranean world". *Journal of Thermal Biology* **6** (1): 53–57. doi:10.1016/0306-4565(81)90044-9.
**சிறீ காளீசுவரி கல்லூரி** (*Sri Kaliswari College*) என்பது இந்தியாவில் தமிழ்நாட்டின் விருதுநகர் மாவட்டம் சிவகாசியில் விருதுநகர் நெடுஞ்சாலையில் சிவகசியிலிருந்து சுமார் 7 கி.மீ. தொலைவில் அமைந்துள்ள சுயநிதி கலை அறிவியல் கல்லூரி ஆகும். 

சிறீ காளீசுவரி கல்லூரியானது சிவகாசி பட்டாசு தொழிலில் முன்னணியில் உள்ள, சிறீ காளீசுவரி குழுமத்தின் அறக்கட்டளையால் துவக்கப்பட்டது. கல்லூரி துவக்கிய புதிதில் அதாவது 2000-2001 ஆம் ஆண்டு காலக்கட்டத்தில் கல்லூரியானது மூன்று படிப்புகளுடன் சிவகாசி நகரில் தற்காலிகமாக இயங்கியது. மார்ச் 19, 2001 அன்று கல்லூரி புதிய வளாகத்திற்கு மாற்றப்பட்டது.

2000-2001ஆம் ஆண்டில் வெறும் மூன்று படிப்புகளுடன் தொடங்கப்பட்ட இந்த கல்லூரியில் இப்போது 15 இளநிலைப்பட்டப்படிப்புகளும், 9 முதுநிலை படிப்புகளும், இரு ஆய்வுப் படிப்புகளும் வழங்கப்படுகிறது. இக்கல்லூரியானது மதுரை காமராஜ் பல்கலைக்கழகத்துடன் இணைவுபெற்றுள்ளது.

துறைகள்
-------

* தமிழ்
* ஆங்கிலம்
* வணிகவியல்
* கணினி அறிவியல்
* இயற்பியல்
* வேதியியல்
* கணிதம்
* தாவரவியல்
* உயிர்த்தொழில்நுட்பவியல்
* தகவல் தொழில்நுட்பவியல்
* சுற்றுலா உணவக நிர்வாகம்
* வணிக நிர்வாகவியல்
* பெருநிறுவ செயான்மை

மேற்கோள்கள்
-----------

1. ↑  admin. "Home". *Sri Kaliswari College - Autonomous* (ஆங்கிலம்). 2022-11-15 அன்று பார்க்கப்பட்டது.
2. ↑
**மேட்டு மகாதானபுரம் பிடாரி பள்ளமுடிச்சம்மன் கோயில்** தமிழ்நாட்டில் கரூர் மாவட்டம், மேட்டு மகாதானபுரம் என்னும் ஊரில் அமைந்துள்ள அம்மன் கோயிலாகும். **மேட்டுமகாதானபுரம் பிடாரியம்மன் கோயில்** எனவும் அழைக்கப்படுகிறது. 

இக்கோயிலுள்ள பிடாரி அம்மன் எல்லைத் தெய்வமாக கருதப்படுகிறது. இக்கோயில் சுமார் 200 ஆண்டுகளுக்கு முன் இவ்வூர் மக்களால் கட்டப்பட்டதாக அறியப்படுகிறது.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது.

வேறு பெயர்கள்
-------------

ஏழு ஊர்களின் மக்களைக் காக்கும் எல்லைத் தெய்வமாக இருப்பதால் 'ஏழூராள்' என்றும், பள்ளர் என்ற சமூகத்தினரால் பிடாரி சிலை கண்டெடுக்கப்பட்டதால் பள்ளம்படச்சி எனவும் அழைக்கப்படுகிறது.

விழாக்கள்
---------

ஆடிமாதம் முதல் வெள்ளி கிழமையில் சிறப்பு வழிபாடு, பூசை நடைபெறுகிறது.  

மேட்டு மகாதானபுரத்திலுள்ள அங்காளம்மன் கோவில் திருவிழாவின் போது மேட்டு மகாதானபுரம் பிடாரி அம்மன் கோவிலில் இருந்து தாய் வீட்டு சீதனம் அழைத்துக் கொண்டு செல்லும் வழக்கம் உள்ளது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. 1 2  "கிருஷ்ணராயபுரம் பிடாரி அம்மன் கோவிலில் ஆடிவெள்ளி சிறப்பு பூஜை". *Dinamalar*.
3. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
4. ↑  "கிருஷ்ணராயபுரம் பிடாரி அம்மன் கோவிலில் ஆடிவெள்ளி சிறப்பு பூஜை". *Dinamalar*. 30 ஜன. 2017. Check date values in: `|date=` (உதவி)
5. ↑  "அங்காளம்மன் கோவிலில் தீமிதி திருவிழா". *www.dailythanthi.com*. 15 மார். 2021. Check date values in: `|date=` (உதவி)
வினைபடு பொருள்களும் வினைவேகமாற்றியும் வெவ்வேறு நிலைமைகளில் உள்ள வினைவேக மாற்ற வினைகள் பலபடித்தான வினைவேக மாற்ற வினைகள் எனப்படும். இச்செயல்முறையே **பலபடித்தான வினைவேகமாற்றம்** (Heterogeneous catalysis) எனப்படும். பலபடித்தான வினைவேக மாற்றத்திற்கான சான்றுகள் பின்வருமாறு.

1. தொடுமுறையில் கந்தக டிரை ஆக்சைடு தயாரிக்கும் வினை.

SO2 (வாயு) + O2 (வாயு) is in equilibrium with 2 SO3
மேற்கண்ட வினையில் வினைபடு பொருள்கள் இரண்டும் வாயு நிலைமையில் உள்ளன. ஆனால் இதற்குப் பயன்படுத்தபடும் வினைவேகமாற்றியான பிளாட்டினம் ஆனது திண்ம நிலையில் இருக்கிறது. எனவே இது ஒரு பலபடித்தான வினைவேக மாற்ற வினையாகும்.

2. ஹேபர் முறையில் அம்மோனியா தயாரிக்கும் வினை.

N2 (வாயு) + 3 H2 (வாயு) is in equilibrium with 2 NH3
மேற்கண்ட வினையில் வினைபடு பொருள்கள் இரண்டும் வாயு நிலைமையில் உள்ளன. ஆனால் இதற்குப் பயன்படுத்தபடும் வினைவேகமாற்றியான இரும்பு ஆனது திண்ம நிலையில் இருக்கிறது. எனவே இது ஒரு பலபடித்தான வினைவேக மாற்ற வினையாகும்.

மேற்கோள்கள்
-----------

1. ↑  , தொடுமுறையில் கந்தக டிரை ஆக்சைடு தயாரிப்பு.
2. ↑  , ஹேபர் முறையில் அம்மோனியா தயாரிப்பு.

உசாத்துணை
---------

* தமிழ்நாட்டுப் பாடநூல் கழகம் பரணிடப்பட்டது 2011-02-06 at the வந்தவழி இயந்திரம்
**பல்ராம் நாயக்** (Balram Naik) என்று அழைக்கப்படும் **பொரிகா நாயக் பல்ராம்** (Porika Naik Balram) (பிறப்பு 6 சூன் 1964) ஒரு இந்திய அரசியல்வாதி மற்றும் இந்திய தேசிய காங்கிரஸ் அரசியல் கட்சியின் உறுப்பினர் ஆவார். இவர் இந்திய நாடாளுமன்றத்தின் கீழவையான 15 வது மக்களவை உறுப்பினராக இருந்தார்.

ஆரம்ப கால வாழ்க்கை
------------------

பல்ராம், வாரங்கலின் மதனபள்ளியில் கிராமப்புற பஞ்சாரா குடும்பத்தில் லக்ஷ்மன் நாயக் மற்றும் லட்சுமிக்கு மகனாகப் பிறந்தார். ஆந்திரப் பல்கலைக்கழகத்தில் இளங்கலைப் பட்டம் பெற்றவர்.

தொழில்
------

பல்ராம் நாயக் ஒரு காவல்துறையில் காவலராகப் பணியிலிருந்தார், பின்னர் 2009 ஆம் ஆண்டில் அரசியலுக்கு வருவதற்கு முன்பு வீட்டு மனை விற்றல் வாங்கல் தொழிலில் இருந்தார்.

இவர் 2009 ஆம் ஆண்டில் 15 வது மக்களவைக்கு தேர்ந்தெடுக்கப்பட்டார், மேலும் அவர் ஆந்திரப் பிரதேச மாநிலத்தில் உள்ள மஹபூபாபாத் நாடாளுமன்றத் தொகுதியிலிருந்து தேர்ந்தெடுக்கப்பட்டார். இவர் தொழிலாளர் குழுவில் உறுப்பினராக இருந்தார்.

2012 அக்டோபரில் மன்மோகன் சிங் அமைச்சரவையில் இணை அமைச்சராகப் பதவியேற்றார். இப்போது அவர் முன்னாள் நாடாளுமன்ற உறுப்பினராவார்.

### சமூக மற்றும் கலாச்சார நடவடிக்கைகள்

ஆந்திரப் பிரதேச மாநிலத்தில் பழங்குடியின மக்களின் மேம்பாடு மற்றும் நலனுக்கான சமூகப் பணிகளில் பல்ராம் ஈடுபட்டுள்ளார் மற்றும் முதியோர்கள் மற்றும் நோய்வாய்ப்பட்ட நபர்களுக்கு தங்குமிடம் வழங்க முதியோர் இல்லங்களை நடத்தி வருகிறார்.

தனிப்பட்ட வாழ்க்கை
------------------

பல்ராம் நாயக்கிற்கு திருப்பதம்மா என்ற மனைவியும் இரண்டு மகன்களும் உள்ளனர்.

மேற்கோள்கள்
-----------

1. ↑  "Archived copy". *articles.timesofindia.indiatimes.com*. 4 September 2011 அன்று மூலம் பரணிடப்பட்டது. 17 January 2022 அன்று பார்க்கப்பட்டது.CS1 maint: archived copy as title (link)
2. ↑  "Reddy Told to Avoid Repressive Means to Curb Protests | news.outlooki…". 11 July 2012 அன்று மூலம் பரணிடப்பட்டது.
3. 1 2  "Fifteenth Lok Sabha Members Bioprofile - Balram, Shri Porika Naik". 20 August 2010 அன்று மூலம் பரணிடப்பட்டது. 24 June 2010 அன்று பார்க்கப்பட்டது.
**பலதொழில்நுட்பப் பயிலகம்** அல்லது **பலதொழில்நுட்பக் கல்லூரி** (Polytechnics) என்ற கல்வி நிறுவனங்கள் இந்தியாவில் தொழில் புரட்சியை விரைவுபடுத்த பல தொழில்நுட்பங்களில் நுட்ப அறிவை பயிற்றுவிக்கும் நோக்கத்துடன் துவக்கப்பட்டவை. இவை எந்த பல்கலைக்கழகத்துடனும் இணைக்கப்படாமல் மாநில அரசின் தொழில்நுட்ப கல்வித்துறையின் மேற்பார்வையில் இயங்குகின்றன.தேசிய அளவில் அனைத்திந்திய தொழில்நுட்பக் கல்விக் கழகம் இவற்றை முறைப்படுத்துகிறது. 

இவை தொழில்நுட்பப் படிப்பின் இறுதியில் பட்டயங்கள் வழங்குகின்றன. பொறியியல் மற்றும் தொழில்நுட்பக் கல்லூரிகளில் கற்கும் கல்வியின் சுருக்கமான பதிப்பாக இவை வழங்கும் கல்வி அறியப்படுகிறது. இப்பயிலகங்களில் பயின்றவர் அடிப்படை தொழில்நுட்ப திறனை கொண்டவர்களாகக் கருதப்படுகின்றனர். தொழிலகங்களில் இவர்கள் மேற்பார்வையாளர்களாக அல்லது இளநிலை பொறியாளர்களாக எடுத்துக் கொள்ளப்படுகின்றனர். 

பலதொழில்நுட்பப் பயிலகங்களில் சேர குறைந்த தகுதி மாநில பள்ளியிறுதி பத்தாம் வகுப்பு சான்றிதழ் பெற்றவராக இருக்க வேண்டும். இப்பயிலகங்களில் பட்டயம் பெற்ற மாணவர் பல்கலைக்கழகங்களின் பொறியியல் பட்டப்படிப்புகளில் சேர தகுதியுடையவராகிறார்.

பிற நாடுகளில்
-------------

பெரும்பாலான நாடுகளில் பலதொழில்நுட்பக் கல்லூரியும் தொழில்நுட்பக் கழகங்களும் உயர்கல்வி நிறுவனங்களாக விளங்குகின்றன. உலகளவில் **பாலிடெக்னிக்** என்ற ஆங்கிலச்சொல்லிற்கு உள்ள பொருள் நாட்டிற்கு நாடு மாறுபடுகிறது.

வெளியிணைப்புகள்
---------------

* Universities, Polytechnics and Colleges in Europe பரணிடப்பட்டது 2010-03-23 at the வந்தவழி இயந்திரம்
* All India Council For Technical Education பரணிடப்பட்டது 2005-09-21 at the வந்தவழி இயந்திரம்
* Higher Education Commission Pakistan பரணிடப்பட்டது 2008-01-02 at the வந்தவழி இயந்திரம்
**கபாலகார சுவாமி கதைப்பாடல்** என்பது நாட்டார் கதைப்பாடல்களில் ஒன்றாகும்.

கதைச் சுருக்கம்
---------------

குட்டியாலி மரக்காயன் என்பவன் கீழக்கரையில் ஆட்சி செய்தான். அவனிடம் 999 கப்பல்கள் இருந்தன. தனது ஆயிரமாவது கப்பலை அவன் ஓரே மரத்தில் செய்ய ஆசை கொண்டான். அதற்காக பலத்த ஏற்பாட்டுடன் பெரிய மரத்தை தேடி பயணப்பட்டான். அந்தப் பயணம் கடல்வழியாக அமைந்தது.

தூத்துக்குடி, குலசேகரப் பட்டிணம் போன்ற இடங்களில் கப்பபல்களை நிறுத்தி இளைப்பாறிவிட்டு பயணப்பட்டார்கள். கூடுதாழையில் மரகாகாயனுக்கு இடது கண் துடித்தது. அதனால் அங்கிருந்த உவரி சுயம்புலிங்க அய்யனார் கோயில், அந்தோணியார் கோயில் ஆகியவற்றில் வழிபட்டனர்.

திருவனந்தபுரத்தில் இறங்கினான். அங்கு மன்னனை சந்தித்து தன் கப்பல் ஆசையை கூறினான். மன்னரும் மரத்தினை தேடி வெட்டிக் கொள்ள சம்மதித்தார். கபாலகாரன் எனும் தெய்வம் குடியிருக்கும் மரத்தை தேர்வு செய்து வெட்டினார்கள். அதனால் தீய சகுணங்கள் உண்டானது. ஜோதிடம் கேட்ட போது அம்மரத்தை வெட்டினால் உண்டாகும் தீமை பற்றி தெரிந்து கொண்டார். எனினும் மரத்தை வெட்டி எடுத்து சென்றார். அதனால் கோபம் கொண்ட கபாலகாரன் தன்னுடைய பேய் படையுடன் வந்து அனைவரையும் கொன்றார்.

காலம்
-----

இக் கதைப்பாடலில் குறிப்பிடப்படும் கடற்கரை இடங்கள் கி.பி. 16ஆம், 17ஆம் காலத்தவை.

ஆதாரங்கள்
---------

1. ↑
7°16′0″N 80°40′59″E﻿ / ﻿7.26667°N 80.68306°E﻿ / 7.26667; 80.68306

**குண்டசாலை** இலங்கையின் மத்திய மாகாணத்தின் கண்டி மாவட்டத்தில் அமைந்துள்ள ஒரு பிரதேச செயளாலர் பிரிவு ஆகும்.குண்டசாலை என்பது இப்பகுதியில் காணப்படும் சிறிய நகரின் பெயருமாகும். இது மாவட்ட தலைநகரான கண்டி நகரத்தில் இருந்து வடக்குத் திசையில் கண்டி - திகனை பெருந்தெருவில் அமைந்துள்ளது. இலங்கையின் நீளமான ஆறான மகாவலி கங்கையின் கரயில் கண்டி நகருக்கு சற்று வெளியே அமைந்துள்ள குண்டசாலை பிரதான மக்கள் குடியிருப்புப் பகுதியாகும்.

புவியியலும் காலநிலையும்
-----------------------

குண்டசாலை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 464.82 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
------

இது சிங்களவரை பெரும்பான்மையாக கொண்ட ஒரு பிரதேச செயளாலர் பிரிவு ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
2001 இலங்கை அரசின் மக்கள் தொகை கணிப்பீட்டில மக்களின அடிப்படையிலான மக்கள் தொகைப் பரம்பல் பின்வருமாறு:

| பிரிவு | மொத்தம் | சிங்களவர் | இலங்கைத் தமிழர் | இந்தியத் தமிழர் | முஸ்லிம்கள் | பரங்கியர் | ஏனைய |
| --- | --- | --- | --- | --- | --- | --- | --- |
| மொத்தம் | 106473 | 88140 | 6766 | 5321 | 5701 | 168 | 377 |
| கிராமம் | 105626 | 87868 | 6483 | 5044 | 5686 | 168 | 292 |
| தோட்டப்புறம் | 847 | 272 | 283 | 277 | 15 | 0 | 0 |

2001 இலங்கை அரசின் மக்கள் தொகை கணிப்பீட்டில் மத அடிப்படையிலான மக்கள் தொகைப் பரம்பல் வருமாறு:

| பிரிவு | மொத்தம் | பௌத்தர் | இந்து | இஸ்லாம் | கத்தோலிக்கம் | ஏனைய கிறிஸ்தவம் | ஏனைய |
| --- | --- | --- | --- | --- | --- | --- | --- |
| மொத்தம் | 106473 | 87144 | 10261 | 6130 | 1842 | 1060 | 36 |
| கிராமம் | 105626 | 86873 | 9717 | 6115 | 1825 | 1060 | 36 |
| தோட்டப்புறம் | 847 | 271 | 544 | 15 | 17 | 0 | 0 |

கைத்தொழில்
----------

இங்கு நெற்பயிர்ச் செய்கை சிறிய அளவில் நடைபெற்றாலும் இப்பிரதேசத்தில் தீப்பெட்டி, ஊதுவர்த்தி உற்பத்தி பொன்ன்ற கைத்தொழில்கள் பிரசித்தமாக உள்ளன. தென்னை தோட்டங்களும் காணப்படுகின்றன.

பிரசித்தமானவர்கள்
-----------------

* முத்தையா முரளிதரன்

குறிப்புகள்
-----------

உசாத்துணைகள்
------------

* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2

  



|  |  |  |
| --- | --- | --- |
| * பா
* உ
* தொ
 | **இலங்கை மத்திய மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | கண்டி | மாத்தளை | நுவரெலியா |
| நகரசபைகள் | நாவலப்பிட்டி | கம்பளை | கடுகண்ணாவை | வத்தேகாமம் | அட்டன் - டிக்கோயா | தலவாக்கலை - லிந்துலை | உடதலவின்ன |
| சிறு நகரங்கள் | அக்குரணை | கினிகத்தனை | குண்டசாலை | கொட்டகலை | தெல்தோட்டை | தொழுவை | பன்விலை | பேராதனை | மினிப்பே | வட்டவளை | இரம்படை | புசல்லாவை | உலப்பனை | பொகவந்தலாவை |
**பல ஒளிப்படக்கருவி** (Multiple-camera) என்பது திரைப்படத் தயாரித்தல் மற்றும் காணொளி தயாரிப்பின் ஒரு முறையாகும். பல ஒளிப்படக்கருவி மூலம் அல்லது தொழில்முறை காணொளி ஒளிப்படக்கருவி மூலம் ஒரே நேரத்தில் திரைப்பட காட்சியை பதிவு செய்கின்றன அல்லது ஒளிபரப்புகின்றன.

திரைப்படம்
----------

பெரும்பாலான திரைப்படங்கள் ஒற்றை ஒளிப்படக்கருவி அமைப்பைப் பயன்படுத்துகின்றன. ஆனால் சமீபத்திய தசாப்தங்களில் பெரிய திரைப்படங்கள் ஒன்றுக்கு மேற்பட்ட ஒளிப்படக்கருவி யை பயன்படுத்தத் தொடங்கியுள்ளன, வழக்கமாக இரண்டு ஒளிப்படக்கருவி ஒரே நேரத்தில் ஒரே அமைப்பை படமாக்குகின்றன. இருப்பினும், இது தொலைக்காட்சி அர்த்தத்தில் உண்மையான பல ஒளிப்படக்கருவி அமைப்பு அல்ல.

தொலைக்காட்சி
------------

நேரடி செய்தி வாசிப்பு நிகழ்ச்சியில் பல ஒளிப்படக்கருவி பயன்படுத்தப்படும் முறை.
பல ஒளிப்படக்கருவி அமைப்புகள் நேரடி தொலைக்காட்சியின் இன்றியமையாத பகுதியாகும். பல ஒளிப்படக்கருவி முறை இயக்குனருக்கு ஒவ்வொரு படபிபின் மீதும் குறைந்த கட்டுப்பாட்டைக் கொடுக்கிறது, ஆனால் ஒற்றை ஒளிப்படக்கருவி அமைப்பைக் காட்டிலும் வேகமாகவும் குறைவாகவும் இருக்கும்.

தொலைக்காட்சி துறையில் விளையாட்டு நிகழ்வுகள், செய்திகள், நாடகத் தொடர்கள், பேச்சு நிகழ்ச்சிகள் மற்றும் விளையாட்டு நிகழ்ச்சிகளில் பல ஒளிப்படக்கருவி பொதுவாகப் பயன்படுத்தப்படுகிறது.

மேற்கோள்கள்
-----------

1. ↑  Battaglio, Stephen (July 8, 2001). "TELEVISION/RADIO; Networks Rediscover the Single-Camera Sitcom". *The New York Times*. .
2. ↑  Andrew Utterback (25 September 2015). *Studio Television Production and Directing: Concepts, Equipment, and Procedures*. CRC Press. பக். 163–. பன்னாட்டுத் தரப்புத்தக எண்:978-1-317-68033-8. .
**ஹைனக-மிக்கூலிச் குழலுட்குறுக்க அறுவை மருத்துவம்** (Heineke-Mikulicz strictureplasty) என்பது பொதுவாக ஏற்றுக் கொள்ளப்பட்ட குழலுட்குறுக்க அறுவை மருத்துவமுறை. இம்மானுவல் லீ, ஒரு இந்திய அறுவைமருத்துவ வல்லுனரான கட்டாரியால் விவரிக்கப்பட்ட கடைச்சிறுகுடலின் குழல்வடிவ குறுக்கங்களின் அறுவைமுறைப் போன்ற நுட்பத்தை அறிந்தபின் 1976 ஆம் ஆண்டில் குரானின் நோய்க்குத் தீர்வை அளிப்பதற்காக இம்முறையை அறிமுகப்படுத்தினார். இந்த மருத்துவமுறை ஹைனக-மிக்கூலிச்சின் அகலமாக்குமுறையை ஒத்திருப்பதால் அவர்களின் பெயராலேயே இதுவும் வழங்கப்படுகின்றது

இந்த நுட்பம் 7 செ.மீக்குக் குறைவாக உள்ள குழலுட்குறுக்கங்களைச் சரிசெய்ய உகந்ததாகும். இந்த நுட்பமுறையில் வயிற்றோடு பொருந்திய குடலின் உட்பகுதியில் நீளவாக்கில் குழல்குறுக்கத்திற்கு அண்மையில் 2 செ.மீ சேய்மையில் 2 செ.மீ என்ற அளவில் உட்புறமாக வெட்டப்படுகின்றது. பின்னர் குறுக்குவாக்கில் ஒன்று அல்லது இரண்டு அடுக்குகளில் இந்தக் குடலறுவைப்பகுதி மூடப்படுகின்றது.

சான்றுகள்
---------

1. ↑  Lee EC, Papaionnou N (1982). "Minimal surgery for chronic obstruction in patients with extensive or universal Crohn's disease". *Annals of the Royal College of Surgeons of England* **64**: 229–233.
2. ↑  Hurst R and Michelassi F (1998). "Strictureplasty for Crohn's Disease: Techniques and Long-term Results". *World Journal of Surgery* **22**: 359-53. .
காலப் பாதையில் **கபிலர்** என்னும் பெயரைத் தாங்கிய புலவர்கள் பலர் வாழ்ந்தனர். அவர்களைப் பற்றிய செய்திகள் உள்ள பக்கங்களுக்கு வழிநடத்துவதே இந்தத் தொகுப்புக் கட்டுரை: 

* கபிலர் (சாங்கியம்)
* கபிலர் (சங்ககாலம்)
* கபிலர் (இன்னா நாற்பது பாடியவர்)
* கபிலர் (பாட்டியல் புலவர்)
* கபிலர் (திருவள்ளுவமாலைப் பாடல்)
* கபிலதேவ நாயனார்
* கபிலரகவல்
* கபிலர் குன்று

அடைமொழியிடன் கூடிய கபிலர்

* தொல்கபிலர்

இவற்றையும் காண்க.

* கபிலநெடுநகர்
* கபிலை கண்ணிய வேள்வி நிலை
* கபிலன் - திரைப்படப் பாடலாசிரியர், கவிஞர்
* கபிலன் பதிப்பகம்
* கபிலன் வைரமுத்து - பாடலாசிரியர், வசன எழுத்தாளர்


|  |  |
| --- | --- |
| Disambiguation icon |  இது ஒரே தலைப்பில் அமையும் கட்டுரைகளைப் பட்டியலிடும் பக்கவழி நெறிப்படுத்துதல் பக்கமாகும்.  ஏதேனும் ஓர் உள்ளிணைப்பு உங்களை இங்கு இட்டு வந்திருந்தால், அவ்விணைப்பைக் குறித்த பக்கத்தை நேரடியாகச் சுட்டுமாறு மாற்றியமைக்கலாம். |

 இவர் அந்தணர் வேள் பாரியின் உளங் கலந்த நண்பர் துறவு வாழ்வினை மேற்கொண்டு வாழ்ந்தவர். பாண்டி நாட்டுத் திருவாதவூரில் பிறந்தவர். ‘புலன் அழுக்கற்ற அந்தணாளன்’ என (புறம்,126) மாறேக்கத்து நப்பசலையார் இவரைப் போற்றுவர். இவர் அருளியனவாகத் தொகை நூற்களுள் காணப்படுவன 278 செய்யுட்கள். குறிஞ்சித் திணைச் செய்யுட்கள் செய்வதில் மிகுதியான ஈடுபாடு கொண்டவர், ஆதலால் இவருடைய செய்யுட்கள் பலவும் அந்தணச் செய்யுட்களாகவே காணப்படும். 

```
கபில முனிவர், தொல்கபிலர், கபில தேவ நாயனார் ஆகியோர் வேறு.  இவர் வேறு ஆரிய அரசன் பிருகத்தத்தனுக்குத் தமிழினிமையை எடுத்துக் கூறமாற்றலால் குறிஞ்சிப் பாட்டைச் செய்தவர்இவர். 
```

```
இவராற் பாடப்பெற்றோர் அகுதை, இருங்கோவேள், ஓரி, செல்வக் கடுங்கோ வாழியாதவன் சேரமான் மாந்தரஞ சேரல் இரு மலையன் விச்சிகோன், வையாவிக் கோப்பெரும் பேகன், வேள், பாரி என் போராவார்.  இவர்களுள் பாரியின் பண்பைப் பற்றி இவர் பாடிய பாடல்களே மிகுதியானவை,அவை இவரது சால்பையும், பாரி வள்ளலது சால்பு மிகுதியையும் தமிழகத்தே என்றும் நிலைக்குமாறு நிலைபெறச் செய்தவை ஆகும்.  இவருடைய வரலாறு மிகவும் விரிவானது.  
```

பாரிக்குப் பின் பாரி மகளிர்க்குத்தாமே தந்தையெனும் பொறுப்பினை ஏற்று அவரை நல்ல வாழ்வில் அமைக்க இவரடைந்த துயரங்கள் பல முடிவில், அவரை பார்ப்பார் பால் அடைக்கலமாக ஒப்பித்து விட்டுத் தாமும் வடக்கிருந்து உயிர்நீத்துத் தம் நண்பனான பாரியுடன் சென்று சேர்ந்தவர்.
**யுவா** (இந்தி: युवा) திரைப்படம் தமிழில் வெளி வந்த ஆயுத எழுத்து திரைப்படத்தின் நேரடி இந்திப் பதிப்பாக 2004 ஆம் ஆண்டு வெளி வந்தது. அஜய் தேவ்கன், அபிஷேக் பச்சன், விவேக் ஓபராய், கரீனா கபூர், ராணி முகர்ஜி, ஈஷா தியோல் மற்றும் பலர் நடித்துள்ளனர். ஒரே நிகழ்வை மூன்று கதாபாத்திரங்களின் மூலம் மாற்றி மாற்றிச் சொல்லும் உத்தியை இதில் மணி ரத்தினம் கையாண்டிருந்தார்.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

ஒரு சாதாரண மாணவன், நாட்டுக்காக சக மாணவர்களைகளையும், நாட்டு மக்களையும் ஒருங்கிணைத்து, நாட்டை ஆட்சி செய்யும் வன்முறை அரசியலுக்கு எதிராக தேர்தலில் நின்று எப்படி சாதிக்கிறான் என்பதை மிகவும் இயல்பான அதே சமயம் சினிமாவுக்கு உரித்தான பாணியில் இயக்குனர் மிகவும் சிறப்பாக செய்திருந்தார். 

ஒரு சாலையில் ஒரு சம்பவம் நிகழ்கிறது. ஒருவன் கல்கத்தாவின் சாலையில் தன் பைக்கை ஒட்டிக்கொண்டு வருகிறான். அதே நேரம் அவன் பின்னால் சற்று தள்ளி ஒரு காரில் இரண்டு பேர் தன் மனைவியிடம் சண்டையிட்டதைப் பற்றி பேசிக் கொண்டு வருகிறார்கள். அதே சாலையின் மறு புறம் ஒருவன், ஒரு பெண்ணிடம் தன் காதலை வெளிப்படுத்திக் கொண்டிருக்கிறான். திடீரென்று காரில் வந்த இருவரில் ஒருவன் துப்பாக்கியால் பைக் ஒட்டிக்கொண்டிருதவனை சுடுகிறான். குண்டடி பட்டவுடன் பைக் ஓட்டிக் கொண்டிருந்தவன் சாலையோரத்தில் பெண்ணிடம் காதலைச் சொல்லிக்கொண்டிருந்தவனைத் தாண்டிப் போய் விழுகிறான். இந்த இடத்திலிருந்து கதை சுட்டவனிடம் திரும்புகிறது. எதற்காக அவன் சுடுகிறான் என்பது திருப்புக் காட்சியாக விரிகிறது.

பிறகு கதை துப்பாக்கிச் சூடு சம்பவம் நடக்கும் இடம் வரை வந்து மீண்டும் சுடப்பட்டவனிடமிருந்து, அவன் எதற்காக சுடப்பட்டான் என்கிற காட்சிகள் திருப்புக் காட்சியாக விரிகிறது.

அதே போல் கதை மீண்டும் சம்பவம் நிகழும் இடம் வரை திரும்பி, சாலையோரத்தில் காதலை வெளிப்படுத்திக் கொண்டிருந்தவன் இந்தக் கதையில் இதற்கு முன் எப்படி இருந்தான், சம்பவத்துக்குப் பிறகு என்னவாகிறான்? அவன் காதலை அவன் தோழி ஏற்றுக்கொண்டாளா? சுட்டவனும், சுடப்பட்டவனும் என்னவாகிறார்கள்? இதன் பின்னணியில் யார் இருந்தார்கள் என்பதை மீதிக் கதை விளக்குகிறது.

| * பா
* உ
* தொ
மெட்ராஸ் டாக்கீஸ் |
| --- |
| நபர்கள் | 
* மணிரத்னம்
* சுஹாசினி
* ஜி. சீனிவாசன்

 |
| திரைப்படங்கள் | 
* ஆசை (1995)
* இந்திரா (1996)
* இருவர் (1997)
* நேருக்கு நேர் (1997)
* தில் சே (1998)
* அலைபாயுதே (2000)
* டும் டும் டும் (2000)
* சத்யா (2001)
* 5 ஸ்டார் (2002)
* கன்னத்தில் முத்தமிட்டால் (2002)
* யுவா (2004)
* ஆய்த எழுத்து (2004)
* குரு (2007)
* ராவண் (2010)
* ராவணன் (2010)
* கடல் (2013)
* ஓ காதல் கண்மணி (2015)
* ஓகே ஜானு (2017)
* காற்று வெளியிடை (2017)
* செக்கச்சிவந்த வானம் (2018)

 |
| தொலைக்காட்சி தொடர்கள் | 
* கணேஷ் & வசந்த்
* பஞ்சவர்ணம்
* அன்புள்ள சினேகிதியே
* புன்னகை

 |
| வலைத் தொடர் | 
* நவரசா (2021)

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Hyalinobatrachium|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***ஹைலினோபாட்டிராச்சியும் யாகு (Hyalinobatrachium yaku)*** என்பது கண்ணாடித் தவளை குடும்பத்தைச் சேர்ந்த ஒரு தவளை இனமாகும். இவை எக்வடோரின் பாஸ்டாசா, ஓரேலனா நபோ ஆகிய மாகாணங்களில் காணப்படுகின்றன. இந்த இனத்தவளைகளின் குறிப்பிடத்தக்க பண்பு என்பது இவற்றின் வயிற்று பாகங்கள், மற்றும் இதயம் உட்பட சில உள் உறுப்புகள் இதன் கண்ணாடி போன்ற தோல் அமைப்பில் வெளிப்படையாக தெரிவது ஆகும்.  குறிப்பாக இவ்வகைத் தவளையின் தோலின் வழியாக இதயம் துடிப்பதைப் பார்க்க முடியும். மற்ற வகை கண்ணாடித் தவளைகளில் இப்படி இதயத்தை வெளிப்படையாகப் பார்க்க முடியாது.  இந்தக் கண்ணாடித் தவளைகள் பொதுவாக 0.8 முதல் 3 அங்குல (2-7.5 செமீ) நீளம் வரை சிறியதாக இருக்கும். 

இது குறித்து முதன்முதலில் ஐந்து ஆராய்ச்சியாளர்களான ஜுவான் மானுவல் குயாசமின், டியாகோ எஃப். சிஸ்னெரோஸ்-ஹெரேரியா, ரோஸ் ஜே. மேனார்ட், ரியான் எல். லிஞ்ச், ஜெய்ம் குலிப்ரஸ் மற்றும் பால் எஸ். ஹாமில்டன் ஆகியோர் மே 12, 2017 இல் வெளியான சூகீஸ் என்ற பத்திரிகையில் வெளியிட்டனர்.

மேற்கோள்கள்
-----------

1. ↑  See-through frog has heart you can see
2. ↑  "கண்ணாடித் தவளைகள்". *கட்டுரை*. தி இந்து. 6 சூன் 2017. 8 சூன் 2017 அன்று பார்க்கப்பட்டது.
3. ↑  New Glassfrog Species - sci-news.com
4. ↑  Hyalinobatrachium yaku - The Glass Frog
**டீன்குமார்** இலங்கைத் தமிழ்த் திரைப்பட, நாடக நடிகர், நாடக இயக்குனர் ஆவார்.

நாடகங்களில்
-----------

டீன்குமார் ஆரம்பத்தில் நாடகங்களில் நடிக்கத் தொடங்கியவர். முதன் முதலில் 1965 ஆம் ஆண்டில் *கலையும் கண்ணீரும்* என்ற நாடகத்தில் நடித்தார். அடுத்து தினகரன் நாடக விழாவில் *மனித தர்மம்* என்ற நாடகத்தை இயக்கி மேடையேற்றினார். பின்னர் *அக்கினிப் பூக்கள்*, *ஒரு மனிதன் இரு உலகம்*, ஆகிய நாடகங்களை இயக்கி நடித்தார்.

திரைப்படங்களில்
---------------

1975 ஆம் ஆண்டில் வி. பி. கணேசன் தயாரித்த புதிய காற்று திரைப்படத்தில் முதன் முதலாக நடித்தார். டீன்குமார் வில்லனாகத் தோன்றிய இத்திரைப்படம் பெரும் வெற்றி பெற்றது. அதன் பின்னர் தென்றலும் புயலும் திரைப்படத்தில் கதாநாயகனாக நடித்தார். அதன் பின்னர் தெய்வம் தந்த வீடு, நெஞ்சுக்கு நீதி ஆகிய திரைப்படங்களில் நடித்தார். கடைசியாக அவள் ஒரு ஜீவநதி படத்தில் நடித்தார்.

தமிழ் தவிர *சுது ஐயா*, *ஒந்தட்ட ஒந்தாய்*, *தங்க கொல்லோ* ஆகிய சிங்களத் திரைப்படங்களிலும் இவர் நடித்திருந்தார்.

நடித்த திரைப்படங்கள்
--------------------

* புதிய காற்று
* தென்றலும் புயலும்
* தெய்வம் தந்த வீடு
* நெஞ்சுக்கு நீதி
* அவள் ஒரு ஜீவநதி
* *சுது ஐயா* (சிங்களம்)
* *ஒந்தட்ட ஒந்தாய்* (சிங்களம்)
* *தங்க கொல்லோ* (சிங்களம்)

மேற்கோள்கள்
-----------

1. 1 2 3 4 5  தம்பிஐயா தேவதாஸ். "இலங்கை சினிமாவை வளர்த்தவர்கள்". *வீரகேசரி*. 30 ஆகத்து 2015.
**குண்டல்ப்** (*Gundulf*) என்பவர் நோர்மன் துறவியும், ஆலயங்கள் மற்றும் கோட்டைகள் கட்டும் கட்டடக்கலை வல்லுனரும் ஆவார். இவர் பிரான்சு நாட்டின் ரூவான் நகரின் அருகில் கி.பி. 1024 இல் பிறந்தார். ரூவானுக்கு அருகில் உள்ள ஒரு ஆலயத்தில் எழுத்தராக பணியாற்றிய இவர், எருசலேம் புனிதப் பயணம் முடித்து திரும்பும் போது ஏற்பட்ட புயலின் போது உயிர் பிழைத்தால் ஒரு துறவியாக மாறுவதாக உறுதிபூண்டார். நார்மாண்டியில் உள்ள பெக் மடாலயத்தின் துறவறத் தலைவர் லான்பிரான்க்கின் உடனான நட்பால், அவர் மூலம் இங்கிலாந்து அழைத்து வரப்பட்டார். லான்பிரான்க் கேன்டர்பரியின் பேராயராகப் பணியாற்றிய காலத்தில், அவருடன் இணைந்துப் பேராலயக் கட்டிடங்களை நிர்வகிக்கும் உக்கிராணக்காரனாகப் பணியாற்றினார். இங்கு பணியாற்றும் போது, இலண்டனின் புகழ்பெற்ற இலண்டன் கோபுரத்தை வடிவமைத்தார்.

கி.பி. 1077 இல், உரோச்சட்டர் தேவாலயத்தின் ஆயராக நியமிக்கப்பட்டார். சுமார் 30 வருடங்களாக உரோச்சட்டரிலேயே தங்கியிருந்த இவர், தனது 84 வது அகவையில் மரணமடைந்த பின், உரோச்சட்டர் தேவாலயத்திலேயே புதைக்கப்பட்டார்.

மேற்கோள்கள்
-----------

1. ↑  Fryde, et al. *Handbook of British Chronology* p. 266
2. ↑  Hibbert, Christopher (1971). *Tower of London*. New York: Newsweek. பக். 19-20. பன்னாட்டுத் தரப்புத்தக எண்:978-0-88225-002-1. .
**டீ கடை ராஜா** (Tea Kadai Raja) (தமிழ்: 2016 இல் Indian தமிழகத் திரைப்படத்துறை காதல் திரைப்படம். எழுதி இயக்கியவர்கள் மருது ராஜா / ராஜா சுப்பையா. 2014 இல் வெளிவந்த*வேலையில்லா பட்டதாரி (திரைப்படம்)* படத்தில் இடம்பெற்ற டீ கடை ராஜா என்ற பாடலைக் கொண்டு இப்படம் எடுக்கப்பட்டது. எ ஃபன்டூண் டாக்கீஸ் புரடக்சன்  இப்படத்தில் மருது ராஜா / ராஜா சுப்பையா. நேஹா காயத்திரி, யோகி பாபு, ஷர்மிளா தாபா, மதன் பாப் போன்றோர் நடித்திருந்தனர். 2016 ஏப்ரல் 8 அன்று ஸ்ரீதேனாண்டாள் பிலிம்ஸ் இப்படத்தை வெளியிட்டனர்.

தயாரிப்பு
---------

தனுஷ் (நடிகர்), சமந்தா ருத் பிரபு மற்றும் ஏமி சாக்சன் ஆகியோர் நடித்திருந்த தங்க மகன் (2015 திரைப்படம்) என்ற திரைப்படத்திற்கு *டீ கடை ராஜா* என்ற பெயர் பரிசீலிக்கப்ட்டது. பின்னர், 'டீ கடை ராஜா' என்ற பெயரை எ ஃபன்டூண் டாக்கீஸ் புரடக்சன் சார்பில் மருது ராஜா / ராஜா சுப்பையா ஆகிய இருவரும் தங்களது படைப்பிற்கு தேர்ந்தெடுத்தனர்.

கதை
---

கதை வளர்ந்துவரும் ஒரு நகரத்தில் வாழும் சிறுவர்களை சுற்றியும் மற்றும் அவர்களது நகர்ப்புற பின்னணி பற்றியும், சிறுவர்களுக்கு நிகழும் காதல் விவகாரம் பற்றியும் பேசுகிறது.

நடிகர்கள்
---------

* மருது ராஜா / ராஜா சுப்பையா
* நேஹா காயத்தி,
* யோகி பாபு
* சர்மிளா தாபா
* மதன் பாப்

வெளியீடு
--------

"பீப் போடு" பாடல் முன்னோட்டம் 31 மார்ச் 2016இல் வெளிவந்தது. படம் 8 ஏப்ரல் 2016இல் ஸ்ரீதேனாண்டாள் பிலிம்ஸ்] வெளியிட்டது. படத்தின் தொலைக்காட்சி ஒளிபரப்பு உரிமையை யூடியூப் மற்றும் ராஜ் தொலைக்காட்சி பெற்றனர்

ஒலித்தொகுப்பு
-------------

ஒன்பது பாடல்கள் அடங்கிய இதன் பாடல் தொகுப்பை தன்ராஜ் மாணிக்கம் மேற்கொண்டுள்ளார். இதில் ஒருபாடல் இசைக்கருவிகளை மட்டுமே கொண்டு இசையமைக்கப்பட்டது. ஒரு பாடலை கானா பாலா பாடியுள்ளார். 

|  |  |  |  |  |
| --- | --- | --- | --- | --- |
| # | பாடல் | பாடியோர் | நீளம் |  |
| 1. | "ஏ நண்பா கேளு"   | தன்ராஜ் மாணிக்கம் | 3:35 |
| 2. | "அசத்துது உன் அழகு"   | தன்ராஜ் மாணிக்கம் | 4:06 |
| 3. | "மெலிஞ்சு போன"   | Rupesh | 4:32 |
| 4. | "தாவணியி தாஜ்மகால்"   | மதிச்சயம் பாலா, கீர்த்தி ஐய்யர் |   |
| 5. | "சந்தியிலே"   | கானா பாலா | 4:28 |
| 6. | "உயிரே உயிரே"   | தன்ராஜ் மாணிக்கம் | 2:01 |
| 7. | ""பீப்ப போடு (Trailer Theme)"   | தன்ராஜ் மாணிக்கம் | 0:56 |
| 8. | ""டீ கடை ராஜா" (Title Theme)"   | தன்ராஜ் மாணிக்கம் | 0:48 |
| 9. | "சக்சஸ் ஆப் லவ்" (வாத்தியங்கள் மட்டும்)"   |   | 1:11 |

விமர்சனம்
---------

பட வெளியீட்டுக்கு முன் அதிகமாக விளம்பரப்படுத்தப்பட்டது. ஸ்ரீதேனாண்டாள் பிலிம்ஸ்' முரளி ராமசாமி திரைப்படத்தை பார்த்து முதல் பாதியில் திரைக்கதை இறுக்கமாக இருப்பதாகவும் , இரண்டாம் பாதியில் நகைச்சுவை மிகவும் குறிப்பிடத்தக்கது பாராட்டினார்.

மேற்கோள்கள்
-----------

1. ↑  Subramanian, Anupama (1 April 2016). "More of the ‘Beep’ phenomenon". தி டெக்கன் குரோனிக்கள்.. பார்த்த நாள்: 1 April 2016.
2. ↑  editor (23 January 2016). "டீ கடை ராஜா" (in Tamil). Chennai City News.. பார்த்த நாள்: 1 April 2016. 
[*தொடர்பிழந்த இணைப்பு*]
3. ↑  staff (18 December 2015). "Preview". இந்தியன் எக்சுபிரசு. Archived from the original on 12 ஏப்ரல் 2016.. பார்த்த நாள்: 31 March 2016.
4. 1 2  K R, Manigandan (28 March 2016). "IAS Trainer is Now a Filmmaker". தி நியூ இந்தியன் எக்சுபிரசு.. பார்த்த நாள்: 30 March 2016.
5. ↑

வெளிப்புற இணைப்புகள்
--------------------

* இணையதள திரைப்பட தரவுத்தளத்தில் *டீ கடை ராஜா*
**ஆனந்ததாண்டவபுரம்** (Ananthathandavapuram) தமிழ்நாட்டில் நாகைப்பட்டினம் மாவட்டத்தில் மயிலாடுதுறைக்கு அருகே வடக்கில் சுமார் 5 கி.மீ. தொலைவில் அமைந்துள்ள ஒரு கிராமமாகும். 2011 ஆம் ஆண்டு இந்திய மக்கள் தொகை கணக்கெடுப்பின்படி மொத்த மக்கள் தொகை 3587 ஆகும். இவர்களில் பெண்கள் 1852 பேரும் ஆண்கள் 1735 பேரும் உள்ளனர். இவ்வூரின் மொத்த பரப்பளவு 550.33 ஹெக்டேர். இவ்வூர் மயிலாடுதுறை சட்டமன்ற தொகுதிக்கு உட்படதாகும். நாடாளுமன்றத் தொகுதியும் மயிலாடுதுறையே.

இவ்வூருக்கு மயிலாடுதுறையில் இருந்து நகரப் பேரூந்து வசதி உண்டு. மயிலாடுதுறை சென்னை இரயில்வே மார்கத்தில் இவ்வூர் அமைந்துள்ளதால் தொடர்வண்டி நிலையமும் உள்ளது. இவ்வூரில் சிவன் கோவில், பெருமாள் கோவில், மாரியம்மன்கோவில் மற்றும் சொக்காயி கோயில் என அழைக்கப்படும் ஆற்காடு அய்யனார் கோயிலும் உள்ளன. அதுமட்டுமல்லாமல் ஆற்காடு கிராமத்திலும் பழமை வாய்ந்த சிவன் கோயில் உள்ளது...

இவ்வூரின் பெருமைகள்
-------------------

தமிழில் கருநாடக இசைப் பாடல்களை இயற்றி நந்தனார் சரித்திரக் கீர்த்தனைகள் மூலம் புகழ்பெற்ற கோபாலகிருஷ்ண பாரதியார் இவ்வூரில் வசித்தவர். இவர் தனது நந்தன் வரலாற்றுக் கீர்த்தனைகளுக்கு மகாவித்வான் மீனாட்சி சுந்தரம் பிள்ளையிடம் பாயிரம் பெற்றார். இவரின் நினைவாக தமிழ் இசை நிகழ்ச்சிகள் ஒவ்வோராண்டும் சிவராத்தரி அன்று இவ்வூரில் நடத்தப்பட்டு வருகிறது.

நவீன தமிழிலக்கியத்திற்கு அருந்தொண்டாற்றிய மணிக்கொடி இதழ்களில் முற்போக்கு சிறுகதைகளை எழுதிய ’மணிக்கொடி எழுத்தாளர்" ஆனை. சூ. குஞ்சிதபாதம் அவர்கள் இவ்வூரைச் சேர்ந்தவர்.[]

சான்றுகள்
---------

1. ↑
டீன் டைட்டன்ஸ் கோ டு தி மூவிஸ் 2018 ம் ஆண்டு வெளிவந்த அசைவூட்ட நகைச்சுவை திரைப்படம் ஆகும்,டீன் டைட்டன்ஸ் கோ என்ற அசைவூட்ட நகைச்சுவை தொலைக்காட்சி தொடரை அடிப்படையாக கொண்டு இந்த திரைப்படம் உருவாக்கப்பட்டுள்ளது .ஜூலை 27 2018 அன்று இந்த திரைப்படம் வெளிவந்தது.

கதை சுருக்கம்
-------------

ராபின் மற்றும் அவருடைய சிறப்பு சக்திகள் உள்ள டீன் டைட்டன்ஸ் என்ற கதாநாயர்களின் குழுவினர் நகரத்தில் அவர்களுக்கென ஒரு திரைப்படம் இல்லாமல் இருப்பதாக ஜஸ்டிஸ் லீக் குழுவினரால் சொல்லப்பட்ட பின்னர் அவர்களுக்கென ஒரு திரைப்படம் உருவாக்கபட வேண்டும் என்ற முடிவுக்கு வருகின்றனர். இந்த நிலையில் அவர்களுக்கென ஒரு வலிமையான எதிரியை உருவாக்கினால் ஒரு திரைப்படம் உருவாக்க வாய்ப்பு கிடைக்கும் என குழுவினர்கள் ராபினுக்கு அறிவுறுத்தவும் ஸ்லேட் என்ற வில்லனை தோற்கடிக்க நினைக்கின்றனர், ஆரம்ப முயற்சிகள் தோற்றுப்போனாலும் ஒரு கட்டத்தில் வில்லனை தடுத்து ஸ்லேட்டை பிடிக்கின்றனர், ஸ்லேட் பொதுவாக ஒரு கதாநாயகனாக இருந்தால் அவரை உடனடியாக பிடிக்க கூடாது என்றும் விட்டுவிட்டு அடுத்ததாக அவருடைய திட்டங்களை கண்டறிந்து தடுப்பதுதான் சிறந்தது என்று சொல்ல ராபின் விட்டுவிடுகிறார். அடுத்தநாள் அவருக்கும் அவருடைய குழுவினருக்கும் இந்த வில்லனை தடுத்த முயற்சியால் தயாரிப்பாளர் ஜெட் வில்சனிடம் இருந்து திரைப்பட வாய்ப்பு கிடைக்கிறது, இருந்தாலும் அவர் ராபினை அவருடைய குழுவில் இருந்து விலக சொல்லும்போது ராபின் அவருக்கென ஒரு திரைப்படம் உருவாக வேண்டுமென்று ஆசைப்பட்டு குழுவில் இருந்து வெளியேறுகிறார். ஆனால் ஜெட் வில்சன் வேறு எவருமல்ல ஸ்லேட் என்று ராபினுக்கு புரியும்போது ஸ்லேட் அனைவரது மனதையும் கட்டுப்படுத்தும் ஒரு இயந்திரத்தை செயல்படுத்தி சூப்பர்மேன், பேட்மேன் போன்ற சக்திவாய்ந்த கதாநாயகர்களுடன் ராபினின் குழுவினருடன் மோதுகிறார் இறுதியில் பெருமுயற்சிக்கு பின்னர் ராபின் அவருடைய குழுவினருடன் ஸ்லேட்டை தோற்கடிக்கின்றனர்.

வசூல்
-----

மில்லியன் டாலர்கள் செலவில் உருவாக்கப்பட்ட இந்த திரைப்படம் உலகம் முழுவதும்  மில்லியன் டாலர்கள் வசூல் செய்தது.

விமர்சனம்
---------

ரோட்டேன் டொமாடோஸ் திரைப்பட மதிப்புரை இணையதளம் இந்த நகைச்சுவை திரைப்படத்துக்கு 91 மதிப்பெண்கள் கொடுத்துள்ளது. 7.1/10 புள்ளிகள் கொடுத்துள்ளது.

மேற்கோள்கள்
-----------

1. ↑  "Teen Titans Go! To the Movies", *Wikipedia* (ஆங்கிலம்), 2019-03-12, 2019-03-20 அன்று பார்க்கப்பட்டது
2. ↑  *Teen Titans Go!*, 2019-03-20 அன்று பார்க்கப்பட்டது
3. ↑
4. ↑  *Teen Titans Go! To the Movies (2018)* (ஆங்கிலம்), 2019-03-20 அன்று பார்க்கப்பட்டது
**ஹொங்கொங் இந்தியர்** என்போர் ஹொங்கொங்கில் நிரந்தர வதிவுரிமைப் பெற்று வசிக்கும் இந்தியர்களாவர். ஹொங்கொங் நிரந்தர வதிவுரிமை பெற்று வசிக்கும் இந்தியர்களாக கிட்டத்தட்ட 40,000 பேருக்கும் அதிகமானோர் உள்ளனர். இவர்கள் ஹொங்கொங்கை பிரித்தானியா கைப்பற்றியக் காலத்தில் இருந்தே இவர்களின் வரலாறும் ஹொங்கொங்கில் பதிவாகின்றது.

வரலாறு
------

முதலாம் அபின் போர் முடிந்து ஹொங்கொங் தீவுக்குள் நுழைந்த பிரித்தானியப் படைகள் 1841 ஆம் ஆண்டு ஹொங்கொங் தீவில் பிரித்தானியக் கொடியை உயர்த்தியது. அந்த கொடியேற்ற நிகழ்வின் பொழுது இந்தியப் படையணிகளும் இருந்துள்ளன. (சீக்கியப் படையணிகள்) பிரித்தானியாவின் ஆக்கிரமிப்பிற்குள் இந்தியா உற்பட்டிருந்தக் காலத்தில்; பிரித்தானியாவின் போர் நடவடிக்கைகளுக்கு, இந்தியாவில் "பட்டான்" எனும் ஒரு படையணியை உருவாக்கி அதனை பிரித்தானியா தனது படை நடவடிக்கைகளிற்கு ஈடுப்படுத்தியது. அவ்வாறு பிரித்தானியாவின் சீனாவிற்கு எதிரானப் போரின் போதும் அது இந்திய பட்டான் படையணியை ஈடுப்படுத்தியது. ஹொங்கொங் வரலாற்றிலும் அதன் முன்னேற்றத்திலும் இந்தியரின் பங்கு அளப்பரியது. ஹொங்கொங் வரலாற்றின் முதல் காவல் துறையினராக (Hong Kong Police) பிரித்தானியக் காவல் துறையினருடன் இந்தியர்களும் (அதிகமானோர் சீக்கியர்) காவல் துறையினராக கடமையில் அமர்த்தப்பட்டுள்ளனர். தற்போதும் ஒரு சில சீக்கியர்கள் காவல் துறை அதிகாரிகளாக இருக்கின்றனர். ஹார்னம் சிங் (Harnam Singh) என்பவர் உயர் சிவில் பணியாளராகவும் ஹொங்கொங் வரலாற்றில் தடம் பதித்தவராவர். ஹொங்கொங் பல்கலைக் கழகம் (University of Hong Kong) எச். என். மோடி (Sir H.N. Mody) என்பவரின் முயற்சியால் உருவானதாகும். அவரது பெயரிலேயே **மோடி பாதை (Mody Road)** ஒரு பாதையும் உள்ளது. இன்னும் "ரத்தண்ஜி" எனும் பெயரில் பிரசித்திப்பெற்ற மருத்தவக் கட்டிடத்திற்கு அடி கல் நாட்டியவரும் ஒரு இந்தியரே ஆகும்.

இந்தியர் பாக்கிஸ்தானியர்
------------------------

இன்று ஹொங்கொங்கில் இந்தியர் பாக்கிஸ்தானியர் என இரு நாட்டவர்களாக அடையாளப்படுத்தப்படுவோர். ஹொங்கொங் எனும் நாடு உருவாக்கத்தின் போது ஒரே நாட்டவர்களாக இந்தியர்களாக அறியப்பட்டவர்களே ஆகும். இந்தியாவில் இருந்து பாக்கிஸ்தான் பிரிந்ததால், இங்கு ஒன்றாய், ஒரே படையணியின் பணிப்புரிந்தவர்களும் இன்று இரண்டு வெவ்வேறு நாட்டவர்களாக அடையாளப்படுத்தப்படுகின்றனர்.

இந்தியர் பாக்கிஸ்தானியர் உறவு
-----------------------------

இந்தியர்களும் பாக்கிஸ்தானியர்களும் தமது அரசியல் கொள்கையின் படி வேறுபட்டவர்களாகவும் முரண்பட்டவர்களாகவும் காட்டப்பட்டாலும்; ஹொங்கொங்கில் இவர்களின் உறவு வேறு எந்த நாட்டவரிடமான உறவையும் விட மிக நெருக்கமானது. எண்ணற்ற இந்திய பாக்கிஸ்தானிய கலப்பு திருமணம் முடித்தோரைக் காணலாம். குறிப்பாக இந்திய முஸ்லீம்களிடமும், பாக்கிஸ்தானியரிடமும் நூறுவிதமான உறவைக் காணலாம்.

உணவகங்கள் வணிக நிலையங்கள்
-------------------------

இந்திய உணவகமானாலும், பாக்கிஸ்தானிய உணவகமானாலும் இரண்டிலுமே **இந்திய பாக்கிஸ்தான் உணவகம்** என்றே விளம்பரப் பலகைகள் இருக்கும். இவர்களின் உறவு என்பது தேசிய முகமூடிக்கப்பால் மிகவும் நெருக்கமானது. ஒரு இந்திய தமிழர் ஒருவரின் உணவகத்தின் பெயர் **லாவூர்** என்றும், இன்னொரு இந்தியத் தமிழரின் உணவகத்தின் பெயர் **இஸ்லாமாபாத்** என்றும் பெயரிடப்பட்டிருக்கின்றது. இவ்வாறு உணவகம் தவிர்ந்த வணிக நிலையங்களிலும் இவர்களிடையே ஆன ஒற்றுமையைப் பார்க்கலாம்.

மேற்கோள்கள்
-----------

வெளியிணைப்புகள்
---------------
**ஹேஸ்டிங்ஸ் கமுசு பண்டா**  (Hastings Kamuzu Banda) (1898 – 25 நவம்பர் 1997) மலாவி மற்றும் அதன் முந்தைய நியாசாலாந்து தலைவராக 1961ஆம் ஆண்டு முதல் 1994ஆம் ஆண்டு வரை விளங்கியவர்.தனது கல்வியை வெளிநாட்டில் கற்ற பண்டா பிரித்தானிய ஆட்சியின் பிடியில் இருந்த நியாசாலாந்தின் விடுதலைக்காகப் போராடினார்.1963ஆம் ஆண்டு பிரித்தானிய நியாசாலாந்தின் பிரதமராக முறையாக அறிவிக்கப்பட்டு அடுத்த ஆண்டு,1964, அதன் விடுதலைக்கு வழிகோலினார்.. இரண்டாண்டுகள் கழித்து மலாவியை குடியரசாக அறிவித்து தன்னை குடியரசுத் தலைவராக அறிவித்துக் கொண்டார். அதிகாரங்களை கையகப்படுத்தி மலாவி காங்கிரசு கட்சி என்ற ஒருகட்சி ஆட்சியை அறிவித்தார்.1970ஆம் ஆண்டு மலாவி காங்கிரசுக் கட்சி அவரை அக்கட்சியின் ஆயுட்காலமுள்ளவளவும் தலைவராக அறிவித்தது. 1971ஆம் ஆண்டு மலாவியின் தலைவராகவும் ஆயுட்காலம் முழுமைக்கும் இருக்குமாறு அறிவிக்கப்பட்டது.

ஆபிரிக்காவின் நாடுகளில் மேற்கத்திய நாட்டில் பயின்ற தலைவர் என்றமுறையில் மேற்கு நாடுகளின் ஆதரவைப் பெற்றிருந்தார். பொதுவாக இவர் பெண்ணுரிமைகளை ஆதரித்தும் நாட்டில் கட்டுமானப் பணிகளை மேற்கொண்டும் நல்ல கல்வி அமைப்பை ஏற்படுத்தியும் பிற ஆபிரிக்க நாடுகளைவிட மலாவியை முன்னேற்றப்பாதையில் நடத்தினார்.இருப்பினும் ஆபிரிக்காவின் மிகுந்த அடக்குமுறை ஆட்சியை நடத்தினார். நிறவெறி கூடிய தென்னாபிரிக்காவுடன் இவர் கொண்டிருந்த முழு தோழமையும் பலத்த கண்டனத்திற்கு உள்ளானது.

1993ஆம் ஆண்டு பன்னாட்டு நெருக்கடியினாலும் பலத்த எதிர்ப்புகளினாலும் பொது வாக்கெடுப்பு நடத்தினார். இதன்மூலம் கூடிய சிறப்பு பேரவை ஒருகட்சி ஆட்சியை முடிவுக்குக் கொண்டுவந்து இவரது பதவியையும் பறித்தது.அடுத்து நடந்த மக்களாட்சித் தேர்தலில் போட்டியிட்டுத் தோற்றார். 1997ஆம் ஆண்டு தென்னாபிரிக்காவில் மரணமடைந்தார்.

இவரது ஆட்சிக்காலத்தைக் குறித்து இரு கருத்துகள் நிலவுகின்றன: மலாவியின் மற்றும் ஆபிரிக்காவின் நாயகர் என சிலரும் சர்வாதிகாரி என சிலரும் கருதுகின்றனர்.

மேற்கோள்கள்
-----------

1. ↑  McNeil, Donald G. Jr. (1997-11-27). "Kamuzu Banda Dies; 'Big Man' Among Anticolonialists". *The New York Times*. .
2. ↑  Louis Ea Moyston (October 16, 2010). "Howell: man of heroic proportions". *Jamaica Observer*. Archived from the original on 29 ஜனவரி 2020.. பார்த்த நாள்: 17 October 2010.

வெளியிணைப்புகள்
---------------

* Information on Banda's fortune பரணிடப்பட்டது 2003-05-08 at the வந்தவழி இயந்திரம்
* Official Biography of Kamuzu Banda பரணிடப்பட்டது 2005-07-28 at the வந்தவழி இயந்திரம்
* Kamuzu Banda: The Control Freak
பெத்தம்மா கோயில் நுழைவு வாயில்
**சிறீ பெத்தம்மா தாய் கோயில்** (*Sri Peddamma Thalli Temple*) அல்லது **பெத்தம்மா தல்லி குடி** என்பது தெலங்காணாவின் ஐதராபாத்தில் ஜுபிளி ஹில்ஸ் பகுதியில் அமைந்துள்ள ஒரு இந்துக் கோயிலாகும்.   போனலு பண்டிகை காலத்தில் இது மிகவும் பிரபலமாக இருக்கிறது. 

மறைந்த முன்னாள் அமைச்சர் பி.ஜனார்த்தனாரெட்டியால் புனரமைக்கப்பட்ட இந்தக் கோயில் வளாகத்தில் ஐந்து மாடி கருவறை, ஏழு மாடி இராஜகோபுரம், திருமண மண்டபம் மற்றும் தங்குமிடங்கள் உள்ளன. 1984ஆம் ஆண்டு முதல் அம்பி விருபாக்சர்களால் ஒரு புதிய சிலை நிறுவப்பட்டதிலிருந்து இந்த கோயில் நாளுக்கு நாள் வளர்ந்து வருகிறது. கோயில் வளாகத்தில் உயர்ந்த கொடிக் கம்பம் உள்ளது.

திருவிழா
--------

கோயிலின் ஐந்து முக்கிய திருவிழாக்கள் மிகுந்த ஆடம்பரமாக கொண்டாடப்படுகின்றன. இவை பிரம்மோத்சவங்கள், போனலு, சாகம்பரி திருவிழாக்கள், விஜயதசமி, சிரணவராத்திரம். ஐதராபாத்து மற்றும் சிக்கந்தராபாத் இரட்டை நகரங்கள் மற்றும் புறநகர்ப் பகுதிகளைச் சேர்ந்த ஆயிரக்கணக்கான பக்தர்கள் பண்டிகைகளின் போது அதிகளவில் கோவிலுக்கு வருகிறார்கள்.

சொற்பிறப்பியல்
--------------

பெத்தா மற்றும் அம்மா என்ற இரண்டு தனித்தனி சொற்களைக் கொண்ட "பெத்தம்மா" என்ற வார்த்தையின் அர்த்தம் 'பெரிய தாய்' என்பதாகும். கிராம தெய்வங்களின் 11 வடிவங்களில் ஒன்றான இவர் மிக உயர்ந்தவர் என்று கருதப்படுகிறார்.

 பெத்தம்மா கோயில் - ஐதராபாத்து

திரையுலகம்
----------

கோயிலைச் சுற்றி திரைப்படத் துறையைச் சேர்ந்த பல்வேறு தயாரிப்பு நிறுவனங்களும், அரங்கங்களும் இருப்பதால், முகூர்த்த நாட்களிலும் திரைப்பட படப்பிடிப்பு ஆரம்ப நாட்களிலும் இங்கு சிறப்பு பூசைகள் ஏற்பாடு செய்யப்படுகிறது.

நிலம் ஆக்கிரமிப்பு
------------------

இந்த கோவிலில் பெரிய தோட்டங்கள் உள்ளன. இருப்பினும், கடந்த சில ஆண்டுகளில் ஐதராபாத்து நகரம் வேகமாக வளர்ந்து வருவதால், கோயிலின் அசையா சொத்துக்கள் மற்ற பண்டைய ஆலயங்களைப் போலவே மெதுவாக ஆக்கிரமிப்பாளர்களின் கைகளில் நழுவுகிறது.

திறந்திருக்கும் நேரம்
---------------------

பெத்தம்மா கோயில் காலை 6 மணி முதல் 1 மணி வரையும், திங்கள் முதல் சனி வரை மாலை 3 முதல் 8 வரையிலும் திறந்திருக்கும். ஞாயிற்றுக்கிழமைகளில் கோயில் 6 முதல் 8:30 வரை திறக்கப்படுகிறது.

மேலும் காண்க
------------

* ஜுபிளி ஹில்ஸ்

குறிப்புகள்
-----------

1. ↑  "Ex-serviceman with gun creates flutter at Peddamma temple". *The Hindu*.
2. ↑  "Anniversary celebrations at Peddamma temple". *The Hindu*.
3. ↑  "Ecstasy marks Bonalu at Mahankali temple". *The Hindu*.
4. ↑  "Peddamma Temple Timings".

விக்கிமீடியா பொதுவகத்தில்,  
 ***பெத்தம்மா கோயில்***   
என்பதின் ஊடகங்கள் உள்ளன.
**மத்தமேலா சிறில் ரமபோசா** (*Matamela Cyril Ramaphosa*, பிறப்பு: 17 நவம்பர் 1952) தென்னாப்பிரிக்க அரசியல்வாதியும், தொழிலதிபரும், செயல்திறனாளரும், தொழிற்சங்கத் தலைவரும் ஆவார். இவர் 2014 முதல் யாக்கோபு சூமாவின் அரசில் பிரதி அரசுத்தலைவராகப் பணியாற்றுகிறார். 2012 டிசம்பரில் இவர் ஆளும் ஆபிரிக்க தேசிய காங்கிரஸ் கட்சியின் பிரதித் தலைவராகத் தேர்ந்தெடுக்கப்பட்டார்.

தென்னாப்பிரிக்காவின் இனவொதுக்கலை அமைதியான முறையில் முடிவுக்குக் கொண்டு வருவதற்கு நடைபெற்ற பேச்சுவார்த்தைகளிலும், பின்னர் ஏப்ரல் 1994 இல் நடைபெற்ற முதலாவது மக்களாட்சித் தேர்தலை வெற்றிகரமாக நடத்துவதிலும் இவரது பங்களிப்பு முக்கியமானதாகக் கருதப்படுகிறது. சுரங்கத் தொழிலாளர்களின் தேசிய ஒன்றியத்தை தென்னாப்பிரிக்காவின் மிகப்பெரும், வலிமை மிக்க தொழிற்சங்கமாக உருவாக்குவதில் இவர் முக்கிய பங்காற்றினார்.

அண்மைக் காலங்களில் இவர் தமது சொந்த வணிக நன்மைகளை முன்னிறுத்திச் செயல்படுவதாகக் குற்றச்சாட்டுகள் கிளம்பின. - including a seat on the board of Lonmin. 2012 ஆகத்து 15 இல் மரிக்கானா சுரங்கத் தொழிலாளர்களின் வேலைநிறுத்தத்திற்கு எதிராக நடவடிக்கை எடுக்க ஆதரவளித்திருந்தார். வேலைநிறுத்தத்தின் போது ஏற்பட்ட வன்முறைகளில் 36 பேர் காவல்துறையினரால் சுட்டுக் கொல்லப்பட்டனர்.

மேற்கோள்கள்
-----------

1. ↑  Ferreira, Emsie (25 May 2014). "Few surprises in Zuma's new Cabinet". SAPA. News24.. பார்த்த நாள்: 25 மே 2014. 
[*தொடர்பிழந்த இணைப்பு*]
2. ↑  The Guardian 24 October 2012
குரோ-மாகுநன் மாந்தன் ஒருவனின் மண்டையோடு. பாரிசில் உள்ள முசே டி ல-ஓம் (மாந்தர் வரலாற்று அருங்காட்சியகம், (Musée de l'Homme, Paris).
 Tool from Cro-Magnon
**குரோ-மாகுநன்**(Cro-Magnon) (ஒலிப்பு: /kroʊˈmæɡnən/, பிரான்சிய மொழி: kʀomaɲɔ̃) என்பது தற்கால மாதர் உடல் போன்ற வளர்ச்சியுற்ற, ஐரோப்பிய பழைய கற்கால மாந்தனைக் குறிக்கும். இச்சொல் ஏறத்தாழ 40,000 ஆண்டுகள் முதல் 10,000 ஆண்டுகள் வரையிலும் பழமை வாய்த ஒரு குறிப்பிட்ட மாந்த இனத்தின்தொல்லுயிர் எச்சங்களைக் குறிக்கும். குரோ-மாகுநன் என்னும் இப்பெயர் தற்கால பிரான்சு நாட்டின் தென் மேற்குப் பகுதியில் உள்ள குரோ-மாகுநன் என்னும் குகையில் முதன் முதலாக இவ்வகை தொல்லுயிர் எச்சங்கள் கண்டுபிடித்ததால் ஏற்பட்டது.

உடலமைப்பு
---------

குரோமாக்னரின் உடலமைப்பு வட அமெரிக்க இந்தியர்கள் போலிருந்துள்ளது. இவர்கள் பழுப்பு நிறத்தவராக அகன்ற முகமும், நெடிய உருவமும், நீண்ட மூக்கும் உடையவர்களாக இருந்தனர். இவர்கள் நீக்ரோ இனத்தவராகவும் இருக்கலாம் எனவும் கருதப்படுகிறது.

வாழ்க்கை முறை
-------------

இவர்கள் வேட்டையாட ஈட்டிகளைப் பயன்படுத்தியுள்ளனர். மாமூத் என்கின்ற காட்டுயானைகளையும் இரெயின்டீர் என்ற கலைமான்களையும் காட்டெருமைகளையும் வேட்டையாடினர். குதிரைகளை வீட்டு விலங்காய்ப் பழக்கினர். ஓவியம் வரைதலில் வல்லவர்களாக இருந்தனர். எருதுகள், குதிரைகள், கலைமான்கள், காட்டுப் பன்றிகள் ஆகியவற்றைக் குகைகளிலிலும் பாறைகளிலும் வரைந்தனர். ஓவியம் வரைய மாங்கனீசையும் இரும்பு ஆக்சைடையும் பயன்படுத்தினர். இவர்களுடன் பழைய கற்காலம் முடிவுற்றது. இதன் பின் புதிய கற்காலம் பிறந்தது.

புதிய கற்கால மாற்றங்கள்
-----------------------

புதிய கற்காலத்தில் மனிதன் கையடக்கமான கருவிகளைப் பளபளப்புடன் கூர்மையாகவும் தயாரித்தான். வேளாண்மை, சமைத்தல், மட்பாண்டங்கள் செய்தல், நெசவுத் தொழில்நுட்பம், காட்டு விலங்குகளைப் பழக்கி வேட்டு விலங்குகளாக்குதல், மீன்பிடித்தல் முதலியவை புதிய கற்கால மனிதன் அறிந்தவை. இவர்கள் இறந்தவர்களைப் புதைக்கவும், புதைத்த இடத்தில் ஒரு படுக்கைக்கல் அமைத்து நினைவுச் சின்னம் வைக்கவும் தொடங்கினர். கதிரவனையும் மூதாதையரையும் தெய்வமாக வழிபட்டனர். போர்களில் வெற்றி ஏற்படின் கொண்டாடவும், நல்ல விளைச்சலுக்காக மனிதப் பலியிடவும் கற்றுக்கொண்டனர். இம்மக்களே நமது முன்னோராகக் கருதப்படுகின்றனர்.
**சிறீ இலட்சுமி** (*Sri Lakshmi* ) என்பவர் தெலுங்கு திரைப்படங்களில் நகைச்சுவை பாத்திரங்களுக்குப் பெயர் பெற்ற இந்திய நடிகை ஆவார். இவர் தமிழ்ப் படங்களிலும் நடித்துள்ளார். இவர் 500 படங்களுக்கு மேல் நடித்துள்ளார். இதன் பின்னர் தனது கவனத்தைத் தொலைக்காட்சி தொடர்களில் திருப்பினார். சிறந்த பெண் நகைச்சுவை நடிகருக்கான நான்கு நந்தி விருதுகளை இலட்சுமி பெற்றுள்ளார்.

ஆரம்ப கால வாழ்க்கை
------------------

இலட்சுமி ஆந்திரப் பிர்தாசத்தின் கிழக்கு கோதாவரி மாவட்டத்தில் உள்ள ராஜமுந்திரி தெலுங்கு குடும்பத்தில் சென்னையில் பிறந்து வளர்ந்தார். இவரது தந்தை அமர்நாத் மற்றும் சகோதரர் ராஜேஷ் நடிகர்கள் ஆவார். ராஜேஷின் மகள் நடிகை ஐஸ்வர்யா ஆவார்.

தொழில்
------

அனுபவம் வாய்ந்த தெலுங்கு நடிகர்/தயாரிப்பாளர் அமர்நாத்தின் மகள் சிறீ இலட்சுமி. இவர் தனது தந்தைக்கு உடல் நலக்குறைவு ஏற்பட்டதையடுத்து, தனது குடும்பத்தை ஆதரிப்பதற்காகத் திரையுலகில் நுழைந்தார். ஆரம்பத்தில், இவர் சிறிய மற்றும் குறிப்பிடத்தக்கக் கதாபாத்திரங்களைச் செய்தார். நகைச்சுவை வேடங்களில் இவரின் திறமையினைக் கண்ட இயக்குநர் ஜான்டியாலா இவருக்கு *ரெண்டு ஜெல சீதாவில்* ஒரு சிறிய வேடத்தினை வழங்கினார். இது இவரது வாழ்க்கையை மாற்றியது. தெலுங்கு திரையுலகில் பிரபல இயக்குநர் ஜண்ட்யாலாவின் நகைச்சுவை படங்களில் நடித்தார். இவர் கே. விசுவநாத்தின் படங்களில் நகைச்சுவை வேடங்களிலும் நடித்துள்ளார். தமிழ், கன்னடம் உள்ளிட்ட 500க்கும் மேற்பட்ட படங்களில் நடித்துள்ளார். பின்னர் தொலைக்காட்சி நாடகங்களுக்குத் திரும்பினார். இவர் பொதுவாக ஒரேமாதிரியான நகைச்சுவை வேடங்களில் நடித்து வருகின்றார்.

மேற்கோள்கள்
-----------

1. ↑  "Sri Lakshmi". *chithr.com*. 2009-09-19 அன்று மூலம் பரணிடப்பட்டது. 2021-01-01 அன்று பார்க்கப்பட்டது.
2. ↑  "Dancing Her Way Into Films". *The New Indian Express*. 2020-08-12 அன்று பார்க்கப்பட்டது.
3. ↑  "హీరోయిన్ కాక‌పోవ‌డం నా అదృష్టం – శ్రీ ల‌క్ష్మి.. – Andhra Prabha Telugu Daily". *Andhra Prabha* (ஆங்கிலம்). 2020-08-12 அன்று பார்க்கப்பட்டது.
[*தொடர்பிழந்த இணைப்பு*]
பைகுரோமேட் மின்கலங்கள் இடது  - ஒற்றைத் திரவம், வலது - இரு திரவங்கள்
**குரோமிக் அமில மின்கலமானது** (Chromic acid cell) குரோமிக் அமிலத்தை முனைவாக்கமகற்றியாகப் பயன்படுத்தும் ஒரு முதன்மை மின்கலமாகும்.  வழக்கமாக, பொட்டாசியம் டைகுரோமேட்டு கரைசலை கந்தக அமிலம் கொண்டு அமிலத்தன்மை பெறச்செய்யும் போது குரோமிக் அமிலமானது பெறப்படுகிறது. பொட்டாசியம் டைகுரோமேட்டின் பழைய பெயர் பொட்டாசியம் பைகுரோமேட் ஆகும். இதன் காரணமாக இந்த முதன்மை மின்கலம் பைகுரோமேட்டு மின்கலம் என அழைக்கப்படுகிறது. இந்த மின்கலம் தற்போதைய நிலையில் பயன்பாட்டில் இல்லையென்றாலும் கூட வரலாற்று நோக்கில் இதை அறிந்து கொள்ளலாம்.

வரலாறு
------

அமைப்பு
-------

மின்கலத்தின் முதன்மை பாகங்கள்:

* நேர்மின்வாய், துத்தநாகம்
* மின்பகுளி, நீர்த்த கந்தக அமிலம்
* முனைவாக்கமகற்றி, குரோமிக் அமிலம்
* எதிர்மின்வாய், கார்பன்

இந்த மின்கலமானது இரண்டு வடிவங்களில் அமைக்கப்பட்டிருந்தது. முதல் வகையானது ஒற்றை திரவ வகையாகவும் (போக்கென்டிராப் என்பவர்  பெயரை நினைவுபடுத்தும் விதமாக), இரண்டாவது வகையானது, இரண்டு திரவ வகையாகவும் (புல்லர் என்பவரை நினைவுபடுத்தும் விதமாக) வடிவமைக்கப்பட்டிருந்தன. இந்த இரண்டு மின்கலங்களிலும், மின்கலத்தின்  மின்னழுத்தமானது 2 வோல்ட்டுகள் வரை மட்டுமேயாகும். 

### போக்கென்டிராப் மின்கலம்

மின்கலமானது இரண்டு கார்பன் தகடுகளுக்கு இடையில் ஒரு துத்தநாகத் தகடு கொண்ட ஒரு நீண்ட கழுத்தையுடைய கண்ணாடி பாட்டிலில் அமைக்கப்பட்டது. மின்னாற்பகுப்பு மற்றும் டிஸ்போலரைசர் கலந்திருந்தது. கலவை பயன்பாட்டில் இல்லாதபோதும் இந்த கலவையைத் துத்தநாக தகடு கலைத்துவிடும், எனவே திரவத்திலிருந்து துத்தநாகத் தகடுகளை தூக்கி, பாட்டில் கழுத்தில் வைப்பதற்கு ஒரு வழிமுறை இருந்தது.

### புல்லர் மின்கலம் (Fuller cell)

புல்லர் மின்கலம் (Fuller cell), கண்ணாடி அல்லது பளபளப்பான மண் பாத்திரத்தில் அமைக்கப்பட்டிருந்தது. இக்கலன் குரோமிக் அமிலக் கரைசல், கார்பன் தட்டு மற்றும் ஒரு நுண்துளைகளையுடைய மண் பானை ஆகியவற்றை உள்ளடக்கியது. நுண்ணிய துளைகளைக் கொண்ட மண் கலமானது, கந்தக அமிலம், துத்தநாகத் தண்டு, மற்றும் சிறிய அளவு பாதரசம் ஆகியவற்றைக் கொண்டுள்ளது. இந்த பாதரசம் துத்தநாகத்துடன் ஒரு இரசக்கலவையை உருவாக்கி, இந்த இடத்தில் நடக்கும் வினையின் வேகத்தைக் குறைக்கிறது. அதாவது, மின்கலமானது பயன்பாட்டில் இல்லாதபோது, துத்தநாகமானது வீணான முறையில் கரைவதைக் குறைக்கிறது.

மேற்கோள்கள்
-----------

1. ↑  Ayrton, W.E. and Mather, T. *Practical Electricity*, Cassell and Company, London, 1911, pp 185-187

வெளி இணைப்புகள்
---------------

* Website: Telegraph batteries பரணிடப்பட்டது 2007-05-17 at the வந்தவழி இயந்திரம்
**குரைக்கும் நாய் வினை** (*Barking Dog Reaction*) என்பது கார்பன் இருசல்பைடு, நைட்ரஸ் ஆக்சைடு கலவையைப் பற்றவைக்கும் போது நிகழும் ஒரு வெப்ப உமிழ் வேதி வினையாகும்.

இவ்வினை பல நூற்றாண்டுகளாக அறியப்பட்டு வருகிறது; 1853 ஆம் ஆண்டில் ஜஸ்டசு வான் லீபிக் தன்னுடைய மாணவர்களை வசப்படுத்தி விளக்குவதற்காக இவ்வினையில் உருவான அடர் நீலநிற பளீரொளியையும் ஒரு தனித்துவமான குரைப்பு ஒலியையும் பயன்படுத்திக் கொண்டார்.

குரைக்கும் நாய் வினையை சுருங்கச் சொல்வதென்றால் இது ஒரு எரிதல் செயல்முறை வினையாகும். இவ்வினையில் கார்பன் இருசல்பைடு (CS2), ஆக்சிசனேற்ற முகவரான நைட்ரஸ் ஆக்சைடுடன் (N2O) உடன் வினைபுரிந்து வெப்பத்தையும் உலோக கந்தகத்தையும் உண்டாக்குகிறது. வினைபடுபொருள்கள் சிதைவதால் உண்டாகும் ஒளிரும் எரிவாயு காரணமாகவும், வினையில் உருவாகும் தீச்சுவாலையின் காரணத்தாலும் சுவாலைச் சுற்றியுள்ள பகுதியெங்கும் அதிகமான வெப்பம் உமிழப்படுகிறது.

8 N2O + 4 CS2 → S8 + 4 CO2 + 8 N2

மேற்கோள்கள்
-----------

1. ↑  *Taming the Barking Dog*  Seabourne, Ché Royce; Maxwell, George; Wallace, James. J. Chem. Educ. 2006 83 751. Link

வெளி இணைப்புகள்
---------------

* Barking Dog (slow motion) - Periodic Table of Videos, University of Nottingham
* University of Leeds Barking Dog site பரணிடப்பட்டது 2019-01-24 at the வந்தவழி இயந்திரம்
* Page linking to a recorded lecture on the reaction
* Elementary Productions: Small scale Barking Dog reaction @ youtube
* Barking Dog Reaction How to Do the Barking Dog Chemistry Demonstration பரணிடப்பட்டது 2009-01-24 at the வந்தவழி இயந்திரம்